钦定古今图书集成/理学汇编/文学典/第093卷 > 李习
## 钦定古今图书集成/理学汇编/文学典/第093卷 > 李习

按《太平府志》：“习字伯羽。自幼老成庄重，治《尚书》，旁通
诸经，攻性理之学。负经济才，而志趣隐遁，不事炫鬻。
延祐初，游燕京，馆元明善《尚书家礼》为上客。四年，领
军师乡荐，试《运天仪赋》，士人不能措笔，习能记其详
悉，铺叙烂然。明年下第，授书院山长。乙未，明太祖渡
江至采石，习奉迓驻跸，擢为本府知府。廉能恭谨，精”
于治体。年八十馀，卒于官。入乡贤及门，受业百馀，陶
安其著也。习与弟翼齐名，江左目为“二李。”吴莱谓伯
羽之文，简密严奥，一辞弗苟；仲羽之文，丰腴缛丽，五
采灿然。贝璚谓：“伯羽之尊严，如雪峰千仞，崭然特峙，
人莫敢亵；仲羽之温粹，如蓝田美璞，光辉外著，天下
共宝之。”习有《峨渔小稿》《沙樵杂钞》弗存，惟《橄榄集》五
卷行世。